b'\n_START_ARTICLE_\nMatt Skelton\n_START_SECTION_\nUra\n_START_PARAGRAPH_\nSkelton aloitti nyrkkeilyuransa verrattaen vanhana - vasta 35-vuotiaana vuonna 2002 harjoitettuaan sit\xc3\xa4 ennen huipputasolla potkunyrkkeily\xc3\xa4. _NEWLINE_Vuonna 2000 Skelton voitti Kansainv\xc3\xa4lisen potkunyrkkeilyliiton IKF:n ammattilaisten maailmanmestaruuden voittamalla Jeff Fordin (USA) ajassa 1.51 toista er\xc3\xa4\xc3\xa4 North Hamptonissa, Englannissa H\xc3\xa4n puolusti titteli\xc3\xa4\xc3\xa4n 18. marraskuuta vuonna 2001 kolmannen er\xc3\xa4n teknisell\xc3\xa4 tyrm\xc3\xa4yksell\xc3\xa4 unkarilaista Peter Vargaa vastaan. K-1-tapahtumissa Skelton otteli vuosituhannen vaihteen tienoilla kaikkiaan 17 ottelua, joista h\xc3\xa4n saavutti kymmenen voittoa. Vuoden 2001 Melbournen World Grand Prix -tapahtumassa h\xc3\xa4n selviytyi loppuotteluun, miss\xc3\xa4 kuitenkin k\xc3\xa4rsi pistetappion Ernesto Hoostille. _NEWLINE_Matt Skeltonilla on yksi MMA-ottelu takanaan. Marraskuun 3. p\xc3\xa4iv\xc3\xa4n\xc3\xa4 vuonna 2001 h\xc3\xa4n h\xc3\xa4visi Ton Eriksonille ajassa 1.11 ensimm\xc3\xa4isess\xc3\xa4 er\xc3\xa4ss\xc3\xa4._NEWLINE_Ensimm\xc3\xa4isess\xc3\xa4 ammattilaisnyrkkeilyottelussaan syyskuussa 2002 Skelton tyrm\xc3\xa4si Gifford Shillingfordin ottelun ehditty\xc3\xa4 toiseen er\xc3\xa4\xc3\xa4ns\xc3\xa4. Nyrkkeilykeh\xc3\xa4ss\xc3\xa4 Skelton kohdannut monia l\xc3\xa4hell\xc3\xa4 huippua olevia kamppailijoita, kuten Michael Sprottin ja Julius Francisin. Vuonna 2006 Skelton otteli kahdesti Danny Williamsia vastaan kansainyhteis\xc3\xb6n raskaan sarjan mestaruudesta. Ensimm\xc3\xa4isess\xc3\xa4 kohtaamisessa h\xc3\xa4n k\xc3\xa4rsi haja\xc3\xa4\xc3\xa4nitappion, mutta toisessa ottelussa voitti mestaruuden kaikin tuomari\xc3\xa4\xc3\xa4nin._NEWLINE_Tammikuussa 2008 Skelton kohtasi WBA-liiton hallitsevan maailmanmestarin, voittamattoman Ruslan Chagaevin. Ottelussa oli panoksena Chagaevin mestaruus. Ottelu k\xc3\xa4ytiin 19.01.2008 Saksassa. Ottelu p\xc3\xa4\xc3\xa4tyi Chagaevin pistevoittoon 12 er\xc3\xa4n j\xc3\xa4lkeen. Vuoden 2008 joulukuussa Skelton voitti nimiins\xc3\xa4 avoimena olleen raskaan sarjan Euroopan mestaruuden vastustajansa Paolo Vidozin luovutettua kamppailun ennen kymmenennen er\xc3\xa4n alkua. Skelton menetti vy\xc3\xb6ns\xc3\xa4 ensimm\xc3\xa4isess\xc3\xa4 puolustusottelussaan Martin Roganille._NEWLINE_Skelton jatkoi uraansa 19.09.2009 tappiollisesti luovuttaen saksalaiselle Francesco Pianetalle kahdeksannessa er\xc3\xa4ss\xc3\xa4._NEWLINE_Skeltonin valmentajana toimi Frank Maloney'